Diari Oficial de la Generalitat Valenciana


Sumari del DOGV 4463, del 20-03-2003 (2003/3180)

Concurs per a l'adjudicació de llicències, per a l'ús comú especial dels béns de domini públic de la zona marítima terrestre de la Platja de l'Arenal, per a la instal·lació d'activitats de temporada, durant el període estival corresponent a 2003.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4463

Data del DOGV
:   20-03-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/3180


Data del document
:   05-03-2003

Organisme emissor
:   Ajuntament de Borriana

Tipus de document
:   Concurs

Descriptors 

:   * Borriana
    * contracte de serveis

Concurs per a l'adjudicació de llicències, per a l'ús comú especial dels béns de domini públic de la zona marítima terrestre de la Platja de l'Arenal, per a la instal·lació d'activitats de temporada, durant el període estival corresponent a 2003. [2003/X3180]
  
De conformitat amb la Resolució de l'Alcaldia Presidència, de data 24 de febrer del 2003, s'anuncia el següent concurs (en procediment obert):
  
Objecte. Adjudicació de les llicències, mitjançant el procediment de concurs, per a l'ús comú especial dels béns de domini públic de la zona maritimoterrestre de la platja de l'Arenal, per a la instal·lació d'activitats de temporada, durant el període estival corresponent al 2003. Es licita una parada per a la instal·lació de motos aquàtiques, una de formació esportiva, tres destinades a pub, una per a patins, gandules i ombrel·les i dos destinades a quiosc per a venda de revistes, gelats i llepolies.
  
Durada de la llicència. Per a les activitats tipus pub, des del 16 de juny fins al 16 d'agost del 2003; per als quioscos, des del 16 de maig fins al 16 d'agost de 2003 i per a la resta d'instal·lacions, des de l'1 de maig fins al 15 de setembre de 2003.
  
Tipus de licitació. Es fixa en 750 euros per a les activitats tipus motos aquàtiques i quioscos; en 5.500 euros per a les parades tipus pub; 2.500 euros per a la parada de patins, gandules i ombrel·les i 750 euros per al lloc de formació esportiva, tot i que es poden millorar a l'alça.
  
Fiances. Provisional per import de 300 euros per als distints llocs, excepte els de tipus pub, la fiança provisional se fixa dels quals en 1.200 euros. Definitiva de 900 euros per als quioscos de revistes i llepolies i de 450 euros per a la resta de lloc, excepte els de tipus pub, que serà variable segons la seua cabuda, d'acord amb el punt 13 del plec.
  
Publicitat del plec. El plec i plànol d'emplaçament poden ser examinats al Negociat d'Activitats, des de la publicació de la convocatòria i fins al moment en què finalitze el termini de presentació d'ofertes, en horari de 9 a 14 hores, en dies laborables, de dilluns a divendres.
  
Presentació de proposicions. Les proposicions es presenten en mà al Negociat d'Activitats, de dilluns a divendres i de les 9 a les 14 hores, durant els 20 dies naturals següents a la publicació de l'últim anunci licitatori en el BOP o DOGV, i no s'admet cap sol·licitud formulada amb anterioritat o posterioritat al citat termini.
  
Les proposicions es presentaran en tres sobres tancats diferents, amb la signatura del presentador en el revers i en la portada del qual figurarà la inscripció ?Proposició per a prendre part en la licitació per a obtindre autorització d'ocupació a la zona de domini públic maritimoterrestre de la platja de l'arenal durant el període estival de l'any 2003?; en un sobre figurarà com a inscripció subtitulada ?Sobre A). Proposició administrativa?, en un altre ?Sobre B). Proposició tècnica- i en el tercer ?Sobre C). Proposició econòmica?.
  
En els sobres, al costat del subtítol, ha de figurar el número de parada per a la qual es licita.
  
Únicament s'admet una plica per persona física o jurídica per cada un dels emplaçaments.
  
Model de proposició
  
El/la senyor/a ......, veí/veïna de....., amb domicili a ........., telèfon núm. .......... i DNI núm ......, en plena possessió de la seua capacitat jurídica i d'obrar, en nom propi o en representació de......., assabentat del plec de clàusules aprovat per eixe Ajuntament que ha de regir el concurs per a l'adjudicació de les llicències per a l'ús comú especial dels terrenys de domini públic de la zona marítim terrestre de la platja de l'Arenal, mitjançant la instal·lació d'activitats de temporada durant la temporada estiuenca de 2003, fa constar:
  
a. Que accepta en tots els seus termes el que estableix els plecs de Clàusules.
  
b. Que ofereix un preu de ..................... euros (en número i lletra) per l'emplaçament ............ destinat a l'activitat de ........ (segons descripció d'activitats que consta en el punt 1 del plec).
  
Lloc, data i signatura.-
  
Obertura de proposicions. Conclòs el termini de presentació de proposicions, la mesa del concurs procedirà, el següent dia hàbil, a la qualificació de la documentació presentada pels licitadors en els sobres A i B en sessió no pública.
  
El mateix dia, a les 13 hores i en acte públic, la mesa del concurs donarà compte del resultat de la qualificació de la documentació general presentada pels licitadors en els sobres A i es procedirà a l'obertura dels sobres C, amb lectura de les proposicions econòmiques formulades. La totalitat de les actuacions es trametran, amb la documentació presentada als Serveis Tècnics, a l'efecte de l'emissió de l'informe procedent.
  
Així mateix, els citats plecs queden condicionats als termes que resulten de l'autorització que emeta el Servei Provincial de Costes i Senyals Marítims de Castelló.
  
Cosa que es fa pública per a general coneixement, de conformitat amb el que assenyala l'art. 78 del RD 2/2000, en relació amb l'art. 123 del RDLEG 781/86.